CELEX: 32017R1551
Language: et
Date: 2017-07-14 00:00:00
Title: Komisjoni delegeeritud määrus (EL) 2017/1551, 14. juuli 2017, millega muudetakse Euroopa Parlamendi ja nõukogu määruse (EL) 2016/1076 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) I lisa

15.9.2017   
            
            
               ET
            
            
               Euroopa Liidu Teataja
            
            
               L 237/59
            
         KOMISJONI DELEGEERITUD MÄÄRUS (EL) 2017/1551,
   14. juuli 2017,
   millega muudetakse Euroopa Parlamendi ja nõukogu määruse (EL) 2016/1076 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1076, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodetele kohaldatakse korda, mis on sätestatud lepingutes, millega või mille tulemusel luuakse majanduspartnerlus, (1) eriti selle artikli 2 lõiget 2,
   ning arvestades järgmist:
   
               (1)
            
            
               Määruses (EL) 2016/1076 sätestatud ELi turule pääsu korra suhtes soodustatud riikide loetelu on kehtestatud sama määruse I lisas. Kõnealuses määruses on sätestatud ka Euroopa Liidu kaitsemeetmete kohaldamise kord I lisas loetletud riikidest pärit toodete suhtes.
            
         
               (2)
            
            
               Määrusega (EL) 2016/1076 on komisjonile antud õigus võtta vastu delegeeritud õigusakte, millega muudetakse kõnealuse määruse I lisa, et lisada sellesse need AKV riikide rühma kuuluvad riigid, kes on majanduspartnerluslepingu läbirääkimised Euroopa Liiduga lõpule viinud.
            
         
               (3)
            
            
               Lõuna-Aafrika Arenguühenduse (edaspidi „SADC“) majanduspartnerluslepingu riigid ning Euroopa Liit ja selle liikmesriigid viisid laiaulatusliku majanduspartnerluslepingu (edaspidi „SADC majanduspartnerlusleping“) läbirääkimised lõpule 15. juulil 2014. SADC majanduspartnerluslepingu riigid ning Euroopa Liit ja selle liikmesriigid kirjutasid lepingule alla 10. juunil 2016 (2).
            
         
               (4)
            
            
               Lesotho ratifitseeris majanduspartnerluslepingu 16. septembril 2016.
            
         
               (5)
            
            
               Mosambiik ratifitseeris majanduspartnerluslepingu 28. aprillil 2017.
            
         
               (6)
            
            
               Euroopa Parlament kiitis majanduspartnerluslepingu heaks 30. septembril 2016.
            
         
               (7)
            
            
               Selle tulemusena kohaldatakse majanduspartnerluslepingut ajutiselt alates 10. oktoobrist 2016.
            
         
               (8)
            
            
               Seega tuleks Lesotho ja Mosambiik kanda nimetatud I lisasse, et hõlbustada ELil majanduspartnerluslepingu täielikku rakendamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lesotho Kuningriik ja Mosambiigi Vabariik kantakse määruse (EL) 2016/1076 I lisasse.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuli 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 185, 8.7.2016, lk 1.
   
      (2)  Majanduspartnerlusleping ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vahel (ELT L 250, 16.9.2016, lk 3).